Public procurement notice: Contract Notice
Published: 2020-11-27
Buyer: Staten og Kommunernes Indkøbsservice A/S
Country: DK
Contract type: Supplies
Procedure: Open procedure
CPV classification: 30213200 | 30237200 | 30237400 | 48781000 | 48790000
Estimated value: 637000000 DKK
Submission deadline: 2021-01-12
Award criteria: The most economic tender

Technical requirements: Rammeaftalens sortiment omfatter produktkategorierne ”Tablets”, ”Tilbehør” (til tablets) og ”Serviceydelser” (til tablets). Formålet med udbuddet er at sikre, at SKI’s kunder kan foretage indkøb ved anvendelse af rammeaftalen for derigennem at få afløftet deres udbudsforpligtelse. Derudover er hensigten at sikre en kommerciel attraktiv rammeaftale, som lever op til kundernes forventninger og indkøbsbehov, og som er nem at anvende. Rammeaftalen skal dække behovet for indkøb af tablets samt tilknyttet tilbehør og serviceydelser.
Rammeaftalen er en centralt koordineret aftale, jf. cirkulære om indkøb i staten § 2, og retter sig mod hele staten, kommunerne, regionerne og de øvrige offentlige ordregivere, der har valgt at bruge aftalen, når de har behov for at anskaffe tablets til administrativt/kontorbrug eller til undervisningsbrug. Administrativt/kontorbrug omfatter brug af de ansatte, frivillige og politisk valgte hos kunderne på rammeaftalen, i forbindelse med udførelse af deres arbejdsopgaver for kunden. Dette omfatter alle dele af den offentlige forvaltning, herunder ansatte, der udfører praktiske arbejdsopgaver, som f.eks. hjemmeplejen. Undervisningsbrug omfatter brug af elever/studerende ved de undervisningsinstitutioner, der kan bruge rammeaftalen, i forbindelse med deres undervisningsforløb ved uddannelsesinstitutionen. Rammeaftalen tildeles en enkelt leverandør, da kunderne har behov for en simpel struktur ift. indkøb og servicering af produkterne.
Rammeaftalen kan forlænges 2 gange med 12 måneder pr. forlængelse. Den samlede maksimale varighed af rammeaftalen er således 48 måneder.
Der stilles mindstekrav til gennemsnitlig årlig omsætning, og gennemsnitlig årlig soliditetsgrad. Beskrivelsen af mindstekravene fremgår af næste tekstafsnit og udbudsbetingelsernes punkt 7.2.1.
Det er et minimumskrav, at tilbudsgiver over de 3 seneste disponible regnskabsår har haft en gennemsnitlig årlig omsætning på 250 mio. DKK eller derover.
Såfremt tilbudsgiver baserer sig på andre enheders økonomiske/finansielle formåen, foretages beregningen af den gennemsnitlige årlige omsætning ud fra summen af tilbudsgivers og disse andre enheders årlige omsætninger.
Ved en sammenslutning af virksomheder (f.eks. konsortier) foretages beregningen af den gennemsnitlige årlige omsætning ud fra summen af deltagernes årlige omsætninger.
Det er et minimumskrav, at tilbudsgiver over de 3 seneste disponible regnskabsår har haft en gennemsnitlig soliditetsgrad på 20 % eller derover.
Soliditetsgraden for de enkelte regnskabsår beregnes i procent ved værdien af tilbudsgivers samlede egenkapital i forhold til værdien af tilbudsgivers samlede aktiver. Dvs. at soliditetsgrad = (samlede egenkapitals værdi/samlede aktivers værdi) x 100.
Såfremt tilbudsgiver baserer sig på andre enheders økonomiske/finansielle formåen, foretages beregningen ud fra summen af tilbudsgivers og disse andre enheders egenkapitals værdi i forhold til summen af deres aktivers værdi.
Ved en sammenslutning af virksomheder (f.eks. konsortier) foretages beregningen ud fra summen af deltagernes egenkapitals værdi i forhold til summen af deltagernes aktivers værdi.
Der stilles mindstekrav til gennemførte leveringer af tablets. Beskrivelsen af mindstekravet fremgår af næste tekstafsnit og udbudsbetingelsernes punkt 7.2.2.
Det er et minimumskrav, at tilbudsgiver fremlægger 3 referencer på konkrete leverancer, der hver især omfatter bestilling og levering af mindst 50 stk. tablets inden for de seneste 3 år fra tilbudsfristen.
Leverancen kan være leveret i én samlet levering, eller i flere delleveringer, men den skal være udført i henhold til én og samme bestilling på mindst 50 stk. tablets.
Såfremt tilbudsgiveren er en sammenslutning af økonomiske aktører (f.eks. et konsortium), skal disse påtage sig at hæfte solidarisk, og deltagerne i sammenslutningen skal udpege en fælles befuldmægtiget, der er ansvarlig for kontakten til SKI. Tilsvarende hæfter en tilbudsgiver, som i sit tilbud i relation til økonomisk og finansiel formåen, baserer sig på andre enheders formåen (kaldet ”støttende virksomheder”) f.eks. et moder-, søsterselskab eller en underleverandør, solidarisk med de pågældende støttende enheder for kontraktens gennemførelse, såfremt kontrakten tildeles tilbudsgiver. I rammeaftalen er hensynet til samfundsansvar ved kontraktopfyldelse, som formuleret i de konventioner, som ligger til grund for principperne i FN's Global Compact, reguleret i relevant omfang. I forbindelse med udførelse af konkrete leverancer kan der være krav om særlig sikkerhedsgodkendelse til leverandørens medarbejdere.


Award value: 637000000